**ՏԵՂԵԿԱՆՔ - ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԵՎ ԿԱՏԱՐԻ ՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻՋԵՎ ԶԲՈՍԱՇՐՋՈՒԹՅԱՆ ԵՎ ԳՈՐԾԱՐԱՐ ՄԻՋՈՑԱՌՈՒՄՆԵՐԻ ՈԼՈՐՏՆԵՐՈՒՄ ՀԱՄԱԳՈՐԾԱԿՑՈՒԹՅԱՆ ՄԱՍԻՆ» ՓՈԽԸՄԲՌՆՄԱՆ ՀՈՒՇԱԳՐԻ** **ՀԱՍՏԱՏՄԱՆ ՆՊԱՏԱԿԱՀԱՐՄԱՐՈՒԹՅԱՆ ՄԱՍԻՆ**

2022 թվականի հունիսի 13-ին Դոհայում ստորագրվել է «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագիրը (այսուհետ՝ Հուշագիր)։

Հուշագրի հաստատումը պայմանավորված է Կատարի Պետության հետ երկկողմ իրավապայմանագրային դաշտն ընդլայնելու անհրաժեշտությամբ՝ ուղղված զբոսաշրջության և գործարար միջոցառումների բնագավառներում փոխշահավետ համագործակցության ստեղծմանն ու կանոնակարգմանը։

Հուշագիրը կխթանի զբոսաշրջային կազմակերպությունների միջև համագործակցության զարգացումը՝ նպաստելով երկու պետությունների քաղաքացիների ճամփորդության համար բարենպաստ պայմանների ստեղծմանն ու երկրի հասանելիության բարձրացմանը, ինչպես նաև երկու պետությունների միջև ուղևորահոսքերի ավելացմանը և գործարար կապերի հաստատմանը։

Հուշագիրը կնպաստի նաև երկու պետությունների միջև զբոսաշրջության ոլորտում փորձի և տեղեկատվության փոխանակմանը, երկու պետություններում կազմակերպվող զբոսաշրջային և գործարար միջոցառումներին երկկողմ մասնակցության ապահովմանն ու ճանաչողական այցերի կազմակերպմանը։

Հուշագիրը կկանոնակարգի երկու երկրների գործարար բնույթի միջոցառումների կազմակերպումը, ինչպես նաև՝ միջազգային ասպարեզում երկկողմ համագործակցությունը, այդ թվում՝ հանդիպումների, համաժողովների միջոցով:

Հաշվի առնելով վերոգրյալը՝ 2022 թվականի հունիսի 13-ին ստորագրված «Հայաստանի Հանրապետության կառավարության և Կատարի Պետության կառավարության միջև զբոսաշրջության և գործարար միջոցառումների բնագավառներում համագործակցության մասին» փոխըմբռնման հուշագրի հաստատումը Հայաստանի Հանրապետության նախագահի կողմից ՀՀ էկոնոմիկայի նախարարությունը համարում է նպատակահարմար։

**Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները**

Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերի և եկամուտների փոփոխություն չի սպասվում։

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ**

Որոշման նախագիծը բխում է Հայաստանի վերափոխման ռազմավարություն 2050-ի 16-րդ «Ճանաչված, հարգված և հյուրընկալ Հայաստան» մեգանպատակի և «Ստեղծենք աշխարհում ճանաչված և հարգված Հայաստանի գործուն կերպար, զանգվածային կերպով ներգրավենք թիրախային այցելուների, հանրահռչակենք հայկական մշակույթը, գիտական ﬕտքը և քաղաքակրթությունը» լուծման անհրաժեշտությունից (հղում՝ [https://www.primeminister.am/u\_files/file/ Haytararutyunner/ Armenia2050\_7\_5.pdf](https://www.primeminister.am/u_files/file/%20Haytararutyunner/%20Armenia2050_7_5.pdf), 70-րդ էջ) և ՀՀ կառավարության 2021 թվականի օգոստոսի 18-ի թիվ 1363–Ա որոշմամբ ընդունված ՀՀ կառավարության 2021-2026 թվականների ծրագրի «2․5 Զբոսաշրջություն» բաժնի 1-ին պարբերության «օտարերկրյա պետությունների, տարածաշրջանային և միջազգային կազմակերպությունների հետ համագործակցության ակտիվացումը։» կետից (հղում՝ <https://www.arlis.am/Annexes/6/2021_N1363hav.pdf>, 38 էջ)։

ՀՀ էկոնոմիկայի նախարարություն